Author: Mihai Ispirescu
Born: 20.03.1940
Bio: Mihail Ispirescu s-a născut în anul de grație 1940, la București, pe strada Șerban Vodă, în casa viitorilor nași de botez, Elena si Mihai. În același an, părinții, Margareta Apostoleanu și avocatul Iulius Ispirescu, se mută la Ploiesti, unde va urma anii de școală primară și de liceu. 
Copil fiind, se plimbă cu bicicleta liceeanului Nichita Stanescu care mai tarziu i-a devenit mentor. Ploieștiul îl apropie de pictorul Vladimir Zamfirescu, de actorul Eusebiu Ștefanescu, de doctorul Rodion Galeriu, de Lupu Buznea, de criticul Eugen Simion, care i-au ramas prieteni pe viata.
In anul 1977 vine in București, lăsând în urmă o carieră de muzician, vocal si chitară bas, piesă de bază în orchestra Zig Zag, remarcată si adusă în Televiziune, „la Capitala”, de celebrul în epocă, Valeriu Lazarov. Lasă în urmă postul de director al Casei de Cultură din Ploiesti, pentru un mărunt post de redactor la Institutul de folclor. În taină, iși dorea ca piesele de teatru pe care le scria, să se joace si la București, nu numai pentru publicul ploiestean, în fața caruia a și debutat cu piesa Concediu nelimitat. Și iată, că într-o zi peștișorul de aur, întruchipat de Horia Lovinescu, i-a indeplinit visul!
1984, Teatrul Nottara, mare premieră cu piesa Trăsura la scară, în regia lui Dan Micu. Succes enorm! Horațiu Mălăele este ovațonat de public alături de restul distribuției. Mihai Ispirescu, cunoaste consacrarea.
Urmeaza:
Premiera T Nottara - Aprilie, dimineața - 1988
Premiera T Nottara - Arșița și viscolul - 1992
1993-1996 - Director artistic al Teatrului National Bucuresti membru al echipei conduse de Fanus Neagu, Director general
Premiera Teatrul Național - Tehnica Raiului - 1996 
Premiera Teatrul Nottara - Petrecere într-un pian cu coadă - 2002
2005 - Publică la Editura Tivoli primul său roman, Coastele lui Adam.
1998 - Înfiinteaza Compania de teatru D'AIA impreuna cu realizatoarea Ada Vertan, coordonată de regizoarea Clara Budeanu sub auspciile Fundatiei Culturale Moftul Roman
1990 - 1997 - Editeaza Revista de literatura si artă „Moftul român” 
1997- 2010 Se asociaza cu Stefan Popa Popa'S si Ada Vertan si editeaza „Moftul Roman”  cu o nouă structură și formă grafică